આ અંગે જાણવા મળતી માહિતી અનુસાર તાપી જિલ્લાના વ્યારા તાલુકાનાં ખોડતળાવ ગામના બજાર ફળિયામાં રહેતા રસિકભાઈ મનસીભાઈ ચૌધરી (42) નાઓ કાકારપાર અણુમથકમાં કોન્ટ્રાક્ટ બેજ ઉપર કામ કરે છે. તેમના પરિવારમાં માતા પિતા પત્ની તથા બે પુત્રો છે. રસિકભાઈના સોનગઢ તાલુકાનાં આમલગુડી ગામે રહેતી શિલાબેન રતનજીભાઈ ગામિત (42) સાથે આડ સંબંધ હતા શિલાબેનને સંતાનમાં બે છોકરા અને એક છોકરી હતી. છેલ્લા પાંચ વર્ષથી બંને વચ્ચે પ્રેમ સંબંધ હતો. જે બાબતની જાણ રસિકભાઈની પત્નીને થઈ હતી જેથી બંને પરિવારના સભ્યોએ એકબીજાના સંપર્કમાં આવી વાતનું નિરાકરણ કરવા માટે ચર્ચા કરતાં હતા. ગત 4થી જૂનના રોજ રસિકભાઈના પુત્ર સ્નેહલને ખબર પડી હતી કે મારા પિતા ઘરે આવ્યા નથી જેથી તેણે શિલાબેનના પુત્રને ફોન કરીને તપાસ કરતાં જાણવા મળ્યું હતું કે શિલાબેન પણ ગાયબ છે. આ દરમ્યાન બુધવારના રોજ સવારે સ્નેહલને જાણવા મળ્યું હતું કે ઊંચામાળા ગામે ડુંગરી ફળિયા પાસે ગૌચરની જમીનમાં આવેલ નાની નહેર નજીક સાદડાના ઝાડ સાથે તેના પિતા અને અન્ય એક મહિલાએ ગળે ફાંસો ખાઈ આત્મહત્યા કરી લીધી હતી ઘટના સ્થળે જઈ તપાસ કરતાં તેના પિતા રસિકભાઈ અને શિલાબેને આત્મહત્યા કરી લીધી હોવાનું બહાર આવ્યું હતું. રસિકભાઈના ખીસામાંથી સ્યૂસાઇડ નોટ પણ મળી આવી હતી. જે અંગે પોલીસ તપાસ હાથ ધરી છે. કાંકરાપાર પી.બી.પટેલીયા તથા સ્ટાફના માણસોએ સ્થળ પર પહોંચી આગળની કાર્યવાહી હાથ ધરી છે.